Teemun palkinnot kerrankin samassa paikassa - tässä komea kuvakooste!
Teemun palkinnot kerrankin samassa paikassa
Sunnuntai 11.1.2015 klo 08.01 Anaheim Ducks toteutti fanien hartaan toiveen.
For8verTeemu on ollut viikon käytetyin ilmaus Orange Countyssa. LUE MYÖSTämän takia Selänne on aina myöhässäEi enää tyhjä - hän vei Selänteen paikan pukukopissaTeemulle huikea lahja!
Ducks järjesti lauantaina Samueli Theaterissa Costa Mesassa näyttelyn, johon oli saatu paikalle kaikki Teemu Selänteen NHL:ssä voittamat palkinnot legendaarista Stanley Cupia unohtamatta. Aiemmin Selänteen fanit ovat voineet nähdä kaikki nämä palkinnot yhdellä kertaa vain Toronton Hockey Hall of Famessa.Näyttelyssä oli esillä myös kaikki Selänteen eri seuroissa käyttämät pelipaidat. Myös Suomi sai hyvää näkyvyyttä, sillä nähtävillä oli monta A-maajoukkueen pelipaitaa sekä Selänteen Jokereissa käyttämä paita. Näyttelytila oli koristeltu isoilla Selänteen pelitilannevalokuvilla vuosien varrelta.Eniten ihmiset jonottivat pääsyä kuvauttamaan itsensä Stanley Cupin kanssa. Selänne voitti Stanley Cupin Ducksissa 2007.Toinen joukkueen kanssa saavutettava palkinto näyttelyssä oli Clarence S. Campbell Bowl, joka on kaudesta 1993-1994 lähtien annettu NHL:n läntisen konferenssin voittajajoukkueelle. Kolmasti maalikunkkuSelänteen henkilökohtaiset palkinnot olivat tulokkaiden Calder Memorail Trophy (kaudesta 1992-93), parhaan maalintekijän Maurice "Rocket" Richard Trophy (1998-99) sekä sisusta, urheiluhengestä ja omistautumisesta jääkiekkoilulle annettava Bill Masterton Memorial Trophy (2005-06).Selänne oli ensimmäinen Maurice "Rocket" Richard Trophyn voittaja, sillä palkintoa on jaettu kaudesta 1998-99 alkaen. Selänne voitti sitä ennen kaksi kertaa NHL:n maalikuninkuuden, mutta tuolloin saavutuksesta ei jaettu erityistä palkintoa.Tulokaskaudellaan 1992-93 Selänne jakoi maalikuninkuuden Buffalon Aleksandr Mogilyn kanssa ja kaudella 1997-98 Washington Capitalsin Peter Bondran kanssa. Teemu sai Calder Memorial Trophyn kaudesta 1992-93, jolloin hän teki ikuiseksi jäävän tulokkaiden piste-ennätyksen. Maurice "Rocket" Richard Trophyn Teemu olisi voittanut kolme kertaa, jos palkinnon jako olisi aloitettu aiemmin. Clarence S. Campbell Bowlin Teemu ja Ducks voittivat 2007. Bill Masterton Memorial Trophyn Teemu sai palattuaan välivuoden jälkeen NHL:ään ja tehtyään 80 ottelussa 90 (40+50) tehopistettä. Stanley Cupin voittaminen oli Teemu Selänteen kiekkouran kohokohta. Näyttelyssä oli esillä Teemun käyttämiä pelipaitoja koko uran varrelta. TEKSTI JA KUVAT PEKKA JALONEN pekka.jalonen@Iltalehti.fi - Suomen suurin uutispalveluilmedia.fi COSTA MESA